text: AC Horsens i nervepirrende comeback
  31 juli 2016 kl. 16.51
  En time inde i kampen mellem Brøndby og AC Horsens så det sort ud for Horsens. Brøndby førte 2-0, men en god halv time var nok til et jysk comeback.
  AC Horsens indhentede overraskende to mål på den sidste halve time af udebanekampen mod Brøndby.
  Det så ellers sort ud for AC Horsens, der en time inde i kampen var bagud med to mål.
  Men den stilling havde spillerne ikke til sinds at nøjes med. Lidt inde i anden halvleg skorede Kjartan Finnbogason og knap ti minutter før kampen var slut sørgede Kim Aabech for endnu et mål til AC Horsens.
  Kampen sluttede 2-2,  og holdene kunne gå derfra med hver et point.
  